流動充電器（粵拼：lau4 dung6 cung1 din6 hei3，又叫流動叉電器、流動電源、移動電源，俗稱充電寶，喺香港又俗稱尿袋，臺灣叫行動電源，喺廣州稱為奶媽，英文：power bank），係隻可以隨身袋住隨時幫電子設備充電嘅產品。大多數流動充電器用USB線來幫其它電子設備充電，之後可以用USB線連落插蘇道來充返電入去。